
ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2022 M. KOVO 3 D. SPRENDIMO NR. T-53 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ NAUDOJIMO IR PASKIRSTYMO TVARKOS APRAŠO PATVIRTINIMO“ PAKEITIMO


2024 m.                          d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos kelių priežiūros ir plėtros programos finansavimo įstatymu, Šiaulių miesto savivaldybės taryba nusprendžia:
Pakeisti Kelių priežiūros ir plėtros programos finansavimo lėšų naudojimo ir paskirstymo tvarkos aprašą, patvirtintą Šiaulių miesto savivaldybės tarybos 2022 m. kovo 3 d. sprendimu Nr. T‑53 „Dėl Kelių priežiūros ir plėtros programos finansavimo lėšų naudojimo ir paskirstymo tvarkos aprašo patvirtinimo“:
.	Pakeisti 1 punktą ir jį išdėstyti taip:
„. Kelių priežiūros ir plėtros programos finansavimo lėšų naudojimo ir paskirstymo tvarkos aprašas (toliau – Aprašas) nustato Kelių priežiūros ir plėtros programos (toliau – Programa) finansavimo lėšų naudojimo ir paskirstymo tvarką. Aprašas netaikomas nuolatinės priežiūros darbams.“
.	Pakeisti 8.3 papunktį ir jį išdėstyti taip:
„. žvyruotų gatvių įrengimas, įgyvendinant Žvyruotų gatvių nutiesimo individualios statybos kvartaluose 2008 m. programą, patvirtintą Šiaulių miesto savivaldybės tarybos 2008 m. vasario 28 d. sprendimu Nr. T-50. Į trejų metų prioritetines objektų eiles eilės tvarka atrenkami ne mažiau kaip trys objektai;“.
.	Pakeisti 8.5 papunktį ir jį išdėstyti taip:
„. B, C kategorijų gatvių su asfalto danga remontas, įgyvendinant VšĮ Vilniaus Gedimino technikos universiteto 2017 metais atlikto tyrimo pagrindu parengtos ataskaitos „Šiaulių miesto gatvių būklės įvertinimo, prioriteto remontui, rekonstravimui sąrašo sudarymo ir darbų atlikimo technologijų parinkimas“ (toliau – Ataskaita) sprendinius. Ataskaita sudaryta vadovaujantis vidutiniu suminiu dangos būklės indeksu, įvertinus dangos nelygumo būklės indeksą,  provėžų būklės indeksą, defektų būklės indeksą, plyšių būklės indeksą, laikomosios gebos būklės indeksą, ir vidutiniu metiniu bendru paros eismo intensyvumu. Į trejų metų prioritetines objektų eiles iš Ataskaitoje nurodytų B, C kategorijos gatvių eilės tvarka atrenkami ne mažiau kaip šeši objektai;“.
.	Pakeisti 8.6 papunktį ir jį išdėstyti taip:
„. D ir Ds kategorijų gatvių ar jų atkarpų (toliau – gatvės) su asfalto danga remontas. Sudarant sąrašą gatvės skirstomos pagal seniūnaitijų teritorijas. Gatvių sąrašas sudaromas iš gatvių, kurių danga, vertinant pagal Lietuvos automobilių kelių direkcijos patvirtinto Vietinės reikšmės kelių (gatvių) defektų (pažaidų) nustatymo ir statybos darbų rūšies parinkimo rekomendacijų 3 priedą, atitinka labai blogos ar nepatenkinamos būklės įvertinimą ir atitinka bent vieną iš 8.6.1 papunktyje nurodytų sąlygų. Sąrašas pagal šį kriterijų sudaromas ne vėliau kaip iki einamųjų metų pabaigos nuo šio Aprašo patvirtinimo. Į trejų metų prioritetines objektų eiles atrenkami ne mažiau kaip aštuoni objektai sudaryto sąrašo eilės tvarka;“.
.	 Pakeisti 10 punktą ir jį išdėstyti taip:
„. Trejų metų prioritetinių objektų eilių sąrašo projektą, vadovaudamasis Aprašo 8 punkte nustatytais kriterijais (dokumentais), parengia Šiaulių miesto savivaldybės administracijos Miesto ūkio ir aplinkos skyrius ir teikia Šiaulių miesto savivaldybės infrastruktūros objektų atrankos komisijai (toliau – Komisija). Komisijai pritarus, Prioritetinių objektų eilių sąrašą iki finansavimo sutarčių su AB „Via Lietuva“ pasirašymo tvirtina Administracijos direktorius.“
.	 Pakeisti 11 punktą ir jį išdėstyti taip:
„.  Patvirtintas Šiaulių miesto savivaldybės trejų metų vietinės reikšmės kelių (gatvių) objektų prioritetinių eilių sąrašas viešai skelbiamas Savivaldybės interneto svetainėje.  Prioritetinės objektų eilės tvirtinamos iki finansavimo sutarčių su AB „Via Lietuva“ pasirašymo.“
.	 Pakeisti 13 punktą ir jį išdėstyti taip:
„. Finansavimo sutartis ir objektų sąrašus tarp Savivaldybės administracijos ir AB „Via Lietuva“ pasirašo ir tvirtina Administracijos direktorius.“

